New York-ul, pregătiri pentru Noul An. Tradiționalul glob de cristal va coborî în Times Square, în ciuda pandemiei. Publicul, restricționat.
Coborârea globului de cristal din New York are loc în fiecare an, încă din 1907. În ciuda pandemiei, globul va coborî și anul acesta în Times Square. Oamenii vor putea urmări spectacolul transmis live, de acasă.
Locuitorii din New York se vor bucura și anul acesta de coborârea globului de cristal. În fiecare an, de Revelion, celebrul glob situat pe acoperișul Times Square, coboară în ultimele 60 de secunde ale anului.Odată ce ora arată 12 fix, globul se oprește și tunurile de confetti colorează întreg Time Square-ul. În ciuda pandemiei, evenimentul care strânge sute de mii de americani și turiști încă din 1907, va avea loc și anul acesta.Oamenilor însă le este recomandat să urmărească spectacolul de acasă."Colaborăm foarte strâns cu Departamentul de Poliție din New York pentru a crea un mediu sigur pentru a filma evenimentul și a-i ține pe oameni departe. Vom încuraja oamenii să se bucure de eveniment din confortul casei lor", a declarat Tom Harris, oficial din New York.